Skandica ry 7. pöytäkirja

Hallituksen kokous 7/16

Ma 4.4.16 klo 18

@ Proffan kellari

**Paikalla:** Mikaela Pesonen (pj),Katri Palonen (sihteeri), Mia Peltoniemi, Mino Mali, Eeva Markkanen, Jutta Mannonen, Veijo Vaakanainen, Ossi Mattsson

**1. Kokouksen avaus**

Puheenjohtaja avaa kokouksen klo 18.04.

**2. Laillisuus ja päätösvaltaisuus**

Olemme laillisia ja päätösvaltaisia.

**3. Esityslistan hyväksyntä**

Hyväksymme esityslistan seuraavin lisäyksin:

* Kohta 9c: Teatterivierailu 13.4.
* Kohta 6b: Koponeuvosto
* Kohta 6c: Lenkkikerho

**4. Edelliset pöytäkirjat**

Hyväksymme pöytäkirjan 6/16.

**5. Posti**

Ei postia.

**6. Ilmoitusasiat**

Veijon gradu on valmis! Juhlitaan upeaa saavutusta porkkanakakulla ja pullalla. Onnea Veijo!

**a. Lärarmöte 23.3. (Veijo ja Wera paikalla)**

* Käytiin läpi OPS:aa tarkasti.
* Tulevaisuus pelissä -kurssi ja johdantokurssi säilyvät, mutta siirtyvät pois oppiaineemme kursseista. Tämän johdosta saamme oman inledningskursin.
* Realiverkstad-kurssilla on jatkossa suullinen tentti. Kurssi muuttuu muutenkin enemmän suulliseksi, mutta esitelmistä tulee lyhyempiä.
* Syventävät kurssit: Andraspråksinlärning-kurssi ei tulekaan pakolliseksi. Uusi pakollinen kurssi kuitenkin tulee, mutta sen saa valita listasta vaihtoehtoisia kursseja.
* Kendra tarvitsee 18.4. 14.30-15 apua kahvitarjoiluun ja pyytänyt Skandicaa apuun. Emme valitettavasti pääse auttamaan.

**b. Koponeuvosto 29.3.**

* Kaksi teemaa: Opintotuki ja yliopiston sopeutusohjelma.
* Kieliharjoittelu ja työharjoittelu helposti pidentävät opiskeluaikaa. Tulevaisuudessa tulee suunnitella aikaisessa vaiheessa milloin nämä harjoittelut aikoo suorittaa.
* Käsiteltiin myös yliopistohallinnon keskittämistä.

**c. Lenkkikerho 29.3.**

Osallistujia oli vain kaksi. Huomenna taas lenkkikerho, toivotaan enemmän osallistujia tälle kerralle!

**d. Love Boat –sitsit 30.3.**

Sitsit menivät oikein hyvin ja oli kivaa! Sitseillä oli 58 osallistujaa, joista skandeja 12.

**e. Vindögan tekstit**

Tämä on viimeinen viikko kirjoittaa Vindögaan!

**f. Humanitaksen kevätkokous 31.3.**

Wera osallistui kokoukseen. Paikalla oli edustaja vain kolmesta järjestöstä (Humanitaksella 25 järjestöä).

**7. Talous**

**a. Käyttöoikeudet**

Tilinkäyttöoikeudet ovat vihdoin kunnossa!

**b. Taloustilanne yleisesti**

Rahaa on, mutta laskuja on tulossa.

**c. Korvattavat kulut ja muut laskut ja menot**

* Korvataan Eevalle Våffeldagenista 3.45€ ja 11.66€.
* Korvataan Eevalle onnittelukorteista 5.7€.
* Käteiskassasta on otettu 90€ teatterilippuja varten.
* Toiminnantarkastajille maksetaan 20€/henkilö, eli yhteensä 40€.

**8. Sopo-kysely**

* Kyselyyn vastasi 33 henkilöä.
* Noin puolet vastaajista kokee valmistuvansa tavoiteajassa.
* Sopo ja kopo ovat jäsenistölle tuttuja, mutta joistakin tuntuu, ettei sopon ja kopon toimikuvista kuitenkaan kerrota tarpeeksi.

**9. Tulevat tapahtumat**

**a. Humanistisähly 11.4.**

Yo-kylän koripallokentällä klo 16 eteenpäin. Turnaukseen osallistuu Kanta, Skandica, Kritiikki ja Anglica. Joukkueeseen tarvitsee vähintään neljä henkilöä, vaihtopelaajia saa olla kuinka paljon vain.

**b. Myyjäiset 12.4.**

* Myyntivuorot: Katri 11-12.30, Eeva 11-12.30, Ossi 11 🡪, Mia 12 🡪, Mino 12 🡪, Jutta 16-18.
* Fennarin ovi on auki 18.30 asti.
* Leipomukset viimeistään 12 Feeniksille.

**c. Teatterivierailu 13.4.**

Jutta käy hakemassa liput huomenna.

**c. Vappuviikko (vko 17)**

**i. Lipun vihkiminen (+ vuosijuhlan vietto?)**

* Lippu on haettu! Laskut menevät suoraan TYY:lle, koska olemme saaneet projektiavustusta.
* Yritämme saada lipun vihittyä viikolla 17, ennen vappua. Mia varaa Kampuskappelin.
* Pidämme ylimääräisen palaverin asiasta 14.4. klo 16.

**ii. Ompeluilta**

Haalarimerkkiompelijaiset Germanican kanssa 28.4. klo 17 eteenpäin Portissa.

**iii. Vappuaatto**

Germanica sanoi, että voisimme olla tänä vuonna Yliopistonmäellä, suihkulähteen luona.

**iv. Vappupäivä**

Osallistumme yhdessä skandiporukalla TYY:n piknikille.

**d. Ravintolapäivä 21.5.**

Olemme kiinnostuneita osallistumaan. Puhutaan asiasta myöhemmin tarkemmin.

**e. Verenluovutuspäivä**

19.4. klo 16.30. Eeva tekee tapahtuman Facebookiin.

**f. Pääsykoekahvit 17.5.**

Kahvitellaan pääsykokeisiin osallistuvia klo 10-12. Kysytään muita kieliä mukaan, Mino laittaa viestiä asiasta.

**g. Hallituksen virkistäytyminen**

Pidetään virkistäytyminen keväällä, jotta Veijokin pääsee mukaan. Toukokuussa, viimeisen kokouksen jälkeen voisi olla hyvä ajankohta. Mikaela tekee ajoista doodle-kyselyn.

**h. Syksyn sitsit ja bileet**

* Digit on kiinnostunut tekemään yhteistyötä, Deltan kanssa ei aikataulut sovi yhteen.
* Homoglobiini vastasi Weralle ja kertoi olevansa kiinnostunut. Homoglobiini ehdotti yhteistyökaveriksi S-klubia.

**10. Nettisivuprojekti**

Nettisivu-uudistus on työn alla.

**11. TYYn yhdenvertaisuusohjelman läpikäynti**

Yhdenvertaisuusohjelmasta nousi esiin erityisesti seuraavat kysymykset:

* Voisiko Skandica järjestää enemmän toimintaa, joka olisi myös vanhempien opiskelijoiden mieleen? Opiskelijoiden keski-ikä on 26 vuotta.
* Kenellä on helppo olla toiminnassa mukana? Onko toiminnassa sisäänpäin kääntyneisyyttä?
* Tarjoammeko tarpeeksi alkoholittomia tapahtumia? Sopo-kysely antoi hyvin ristiriitaisia vastauksia tähän. Esim. peli-illan ja sivuaineiltaman voisi jatkossa järjestää tiloissa, joissa ei saa juoda alkoholia.
* Huomioimmeko psyykkiset ongelmat tarpeeksi? Olemmeko tukena tarpeeksi?
* Pitäisikö meidän järjestää lukupiiriä/tukiopetusta jäsenistölle? Tilaisuudessa voisi keskustella opiskelusta ja kysyä neuvoa yms. Myös keskustelutilaisuuksia kopon ja sopon sekä muiden jäsenten kanssa on toivottu.

**12. Skandican valtakunnallisen yhteistyön kehittäminen**

* Sisarjärjestöihin voisi ottaa yhteyttä. Voisimme kysellä kurssitarjonnasta tai pääsykokeista ym.
* Millaisia suoritustapoja muilla on? Suullisia tenttejä, verkkokursseja yms.
* Voisimme saada vinkkejä omiin ongelmiimme, ja vastavuoroisesti neuvoa muita meillä hyvin menevissä asioissa.

**13. Alumnitoiminnan kehittäminen**

* Miten alumnit voisivat olla meille hyödyksi ja miten me voisimme auttaa heitä?
* Voisimme perustaa Facebook-ryhmän, jossa on hallitus, alumneja ja tulevia alumneja.
* Ryhmän kautta on paljon helpompaa hankkia puhujat alumni-iltaan.
* Voisimmeko saada alumnien kautta harjoittelupaikkoja?
* Työharjoitteluraporttiin kuuluu pakollisena alumnihaastattelu. Yhteydenpito alumneihin voisi auttaa tässäkin.

**14. Meta**

* Mikaela ehdottaa, että Eevan keksivastaava-titteli otetaan pois. Kannatamme muutosta.
* Keskustelutilaisuus tila-asioista 19.4., johon Mikaela osallistuu.
* TYY järjestää Seksismi ja sukupuolen moninaisuus järjestötoiminnassa -koulutuksen 11.4. klo 16. Mikaela saattaa päästä osallistumaan, muut eivät pääse paikalle.
* Arvomme sopo-kyselyn palkinnot huomenna kyselyryhmän tapaamisessa!
* Proffan kellari lopettaa toimintansa vapun jälkeen, joten joudumme etsimään uuden kokouspaikan.
* Pidetään seuraava kokous 20.4. klo 18 Proffan kellarissa.

**15. Kokouksen päättäminen**

Puheenjohtaja päättää kokouksen klo 20.55.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Sihteeri